
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 

Το παρόν ΦΕΚ επανεκτυπώθηκε λόγω διόρθωσης στην ημερομηνία 


Αρ. Φύλλου 108 

2 Μαίου 2012 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

56. Τροποποίηση - συμπλήρωση των διατάξεων του 
Π.Δ. 76/2010 «Προσαρμογή της Ελληνικής Νομοθε¬ 
σίας στην οδηγία 2008/43/ΕΚ της Επιτροπής της 
4ης Απριλίου 2008 για την καθιέρωση, σύμφωνα με 
την οδηγία 93/15/ΕΟΚ του Συμβουλίου, συστήμα¬ 
τος αναγνώρισης και εντοπισμού των εκρηκτικών 
υλών εμπορικής χρήσης» (Α' 140) σε συμμόρφω¬ 
ση προς την οδηγία 2012/4/ΕΕ της Επιτροπής της 
22ας Φεβρουάριου 2012 για την τροποποίηση της 
οδηγίας 2008/43/ΕΚ για την καθιέρωση, σύμφωνα 
με την οδηγία 93/15/ΕΟΚ του Συμβουλίου, συστή¬ 
ματος αναγνώρισης και εντοπισμού των εκρηκτι¬ 


κών υλών εμπορικής χρήσης. 1 

57. Διατήρηση σε ισχύ ειδικού συστήματος αξιολόγη¬ 

σης υπαλλήλων και επιλογής προϊσταμένων Δι¬ 
ευθύνσεων και Τμημάτων της Ελληνικής Επιτρο¬ 
πής Ατομικής Ενέργειας. 2 

58. Κατηγορίες, ειδικότητες, οργανικές θέσεις προ¬ 

σωπικού Λιμενικού Σώματος - Ελληνικής Ακτο¬ 
φυλακής. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 56 
Τ ροποποίηση - συμπλήρωση των διατάξεων του Π.Δ. 76/2010 
«Προσαρμογή της Ελληνικής Νομοθεσίας στην οδηγία 
2008/43/ΕΚ της Επιτροπής της 4ης Απριλίου 2008 για 
την καθιέρωση, σύμφωνα με την οδηγία 93/15/ΕΟΚ του 
Συμβουλίου, συστήματος αναγνώρισης και εντοπισμού 
των εκρηκτικών υλών εμπορικής χρήσης» (Α' 140) σε 
συμμόρφωση προς την οδηγία 2012/4/ΕΕ της Επιτρο¬ 
πής της 22ας Φεβρουάριου 2012 για την τροποποίηση 
της οδηγίας 2008/43/ΕΚ για την καθιέρωση, σύμφω¬ 
να με την οδηγία 93/15/ΕΟΚ του Συμβουλίου, συστή¬ 
ματος αναγνώρισης και εντοπισμού των εκρηκτικών 
υλών εμπορικής χρήσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 3, 4 και 5 του Νόμου 1338/1983 «Εφαρμο¬ 
γή του Κοινοτικού Δικαίου» (Α' 34), όπως αυτές έχουν 
αντικατασταθεί και τροποποιηθεί αντιστοίχως με το 

άρθρο 65 του ν. 1892/1990 (Α' 101), με το άρθρο 6 παρ. 
4 και 5 του Νόμου 1440/1984 (Α' 70), με τα άρθρα 7 του 
ν. 1775/1988 (Α' 101), 31 του ν. 2076/1992 (Α' 130), 19 του 
ν. 2367/1995 (Α' 261), 22 του ν. 2789/2000 (Α' 21), 48 του 
ν. 3427/2005 (Α' 312) και 91 του ν.3862/2010 (Α' 113). 

2. Το άρθρο 90 του Π.Δ. 63/2005 (Α' 98) «Κώδικας 
Νομοθεσίας για την Κυβέρνηση και τα Κυβερνητικά 
Όργανα». 

3. Του Π.Δ. 229/86 (Α' 96) «Σύσταση και οργάνωση 
της Γενικής Γραμματείας Βιομηχανίας», του Π.Δ. 396/89 
(Α' 172) «Οργανισμός της Γ ενικής Γ ραμματείας Βιο¬ 
μηχανίας», του Π.Δ. 189/95 (Α' 99), «Συμπλήρωση και 
τροποποίηση διατάξεων του Π.Δ. 396/89» και του 
Π.Δ. 182/2005 (Α' 230) «Διάρθρωση και αρμοδιότητες 
της Δ/νσης Ανάπτυξης και Συντονισμού της Γενικής 
Γ ραμματείας Βιομηχανίας του υπουργείου Ανάπτυ¬ 
ξης». 

4. Του Π.Δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιώτικης Πολιτικής 
και μετονομασία του σε Υπουργείο Οικονομίας, Ανταγω¬ 
νιστικότητας και Ναυτιλίας, μετατροπή του Υπουργείου 
Μακεδονίας-Θράκης σε Γενική Γραμματεία Μακεδονί- 
ας-Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας-Θράκης και της 
Γενικής Γραμματείας Αιγαίου και Νησιώτικης Πολιτι¬ 
κής», καθώς και του Π.Δ. 65/2011 (Α' 147) «Διάσπαση του 
Υπουργείου Εσωτερικών, Αποκέντρωσης και Ηλεκτρονι¬ 
κής Διακυβέρνησης στα Υπουργεία: α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

5. Του Π.Δ. 110/2011 (Α' 243) «Διορισμός Αντιπροέδρων 
της Κυβέρνησης, Υπουργών, Αναπληρωτών Υπουργών 
και Υφυπουργών». 

6. Του Π.Δ. 22/2012 (Α' 47) «Διορισμός Υπουργών και 
Υφυπουργού» 

7. Την υπ’ αριθμ. Υ13/24.11.2011 (Β' 2740) απόφαση του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Ανάπτυξης, Ανταγωνιστικότητας 
και Ναυτιλίας Σωκράτη Ξυνίδη». 

8. Την υπ’ αριθμ. ΕΜ/2/39 από 14-3-2012 απόφαση του 
Πρωθυπουργού και του Υπουργού Προστασίας του Πο¬ 
λίτη «Ανάθεση αρμοδιοτήτων στους Υφυπουργούς Προ¬ 
στασίας του Πολίτη Εμμανουήλ Όθωνα και Ελευθέριο 
Οικονόμου» (Β' 762). 

9. Το γεγονός ότι από τις διατάξεις του παρόντος 
δεν προκαλείται δαπάνη εις βάρος του κρατικού προ¬ 
ϋπολογισμού. 

10. Την υπ’ αριθμ. Δ73/2012 γνωμοδότηση του Συμβου¬ 
λίου της Επικράτειας μετά από πρόταση του Υπουργού 
και του Αναπληρωτή Υπουργού Ανάπτυξης, Ανταγωνι¬ 
στικότητας και Ναυτιλίας και του Υφυπουργού Προστα¬ 
σίας του Πολίτη, αποφασίζουμε: 


Άρθρο 1 

Με το παρόν Προεδρικό Διάταγμα τροποποιούνται και 
συμπληρώνονται οι διατάξεις του Π.Δ. 76/2010 «Προσαρ¬ 
μογή της Ελληνικής Νομοθεσίας στην οδηγία 2008/43/ΕΚ 
της Επιτροπής της 4ης Απριλίου 2008 για την καθιέρωση, 
σύμφωνα με την οδηγία 93/15/ΕΟΚ του Συμβουλίου, συ¬ 
στήματος αναγνώρισης και εντοπισμού των εκρηκτικών 
υλών εμπορικής χρήσης» (Α' 140) σε συμμόρφωση προς 
την οδηγία 2012/4/ΕΕ της Επιτροπής της 22ας Φεβρουάρι¬ 
ου 2012 για την τροποποίηση της οδηγίας 2008/43/ΕΚ για 
την καθιέρωση, σύμφωνα με την οδηγία 93/15/ΕΟΚ του 
Συμβουλίου, συστήματος αναγνώρισης και εντοπισμού 
των εκρηκτικών υλών εμπορικής χρήσης. 

Άρθρο 2 

(άρθρο 1, παράγραφος 1 της Οδηγίας 2012/4/ΕΕ) 

Στο άρθρο 2 του Π.Δ. 76/2010 προστίθενται τα ακό¬ 
λουθα στοιχεία δ), ε) και στ): 

«δ) θρυαλλίδες που είναι μη εκρηκτικά μέσα ανάφλε¬ 
ξης τύπου καλωδίου 

ε) θρυαλλίδες ασφαλείας που αποτελούνται από έναν 
πυρήνα λεπτόκκοκης μαύρης πυρίτιδας περιβεβλημένο 
από ένα εύκαμπτο πλεκτό ύφασμα με ένα ή περισσότερα 
προστατευτικά εξωτερικά καλύμματα, οι οποίες, όταν 
πυροδοτούνται, καίγονται με προκαθορισμένη ταχύτητα 
χωρίς οποιοδήποτε εξωτερικό εκρηκτικό αποτέλεσμα' 1 

στ) Καψύλλια αποτελούμενα από μεταλλικό ή πλαστικό 
κάλυκα που περιέχει μικρή ποσότητα κύριου εκρηκτικού 
μίγματος, που μπορεί εύκολα να αναφλεγεί με κρούση 
και τα οποία χρησιμοποιούνται για την πυροδότηση 
φυσιγγίων μικρών όπλων ή ως κρουστικά εμπυρεύματα 
για έναυση προωθητικών γομώσεων.» 

Άρθρο 3 

(άρθρο 1, παράγραφος 2 της Οδηγίας 2012/4/ΕΕ) 

Το άρθρο 7 του Π.Δ. 76/2010 αντικαθίσταται ως 
εξής: 

«Άρθρο 7 

Κοινοί πυροκροτητές 

Για τους κοινούς πυροκροτητές, η αποκλειστική αναγνώ¬ 
ριση επισημαίνεται με αυτοκόλλητη ετικέτα ή με απευ¬ 
θείας εκτύπωση στο κέλυφος του πυροκροτητή. Σχετική 
ετικέτα τίθεται σε κάθε κιβώτιο πυροκροτητών. 

Επιπλέον, οι επιχειρήσεις μπορούν να χρησιμοποιούν 
μια παθητική, αδρανή ηλεκτρονική επιγραφή, την οποία 
να θέτουν σε κάθε πυροκροτητή, και σχετική ηλεκτρο¬ 
νική επιγραφή για κάθε κιβώτιο πυροκροτητών.» 

Άρθρο 4 

(άρθρο 1, παράγραφος 3, 
περίπτωση 1η της Οδηγίας 2012/4/ΕΕ) 

Το άρθρο 9 του Π.Δ. 76/2010 αντικαθίσταται ως 
εξής: 

«Άρθρο 9 

Εναυστήρες και ενισχυτές 

Γ ια εναυστήρες, εκτός αυτών που αναφέρονται στο 
άρθρο 2, και για ενισχυτές, η αποκλειστική αναγνώριση 
επισημαίνεται με αυτοκόλλητη ετικέτα ή με απευθείας 
εκτύπωση στο σώμα των εν λόγω εναυστήρων και ενι¬ 
σχυτών. Σχετική ετικέτα τίθεται σε κάθε κιβώτιο αυτών 
των εναυστήρων και ενισχυτών. 

Επιπλέον, οι επιχειρήσεις μπορούν να χρησιμοποιούν 
μια παθητική, αδρανή ηλεκτρονική επιγραφή, την οποία 
να θέτουν σε κάθε εναυστήρα και ενισχυτή, και σχετική 
ηλεκτρονική επιγραφή για κάθε κιβώτιο εναυστήρων 
και ενισχυτών.» 

Άρθρο 5 

(άρθρο 1, παράγραφος 3, 
περίπτωση 2η της Οδηγίας 2012/4/ΕΕ) 

Το άρθρο 10 του Π.Δ. 76/2010 αντικαθίσταται ως 
εξής: 

«Άρθρο 10 

Ακαριαίες θρυαλλίδες 

Για τις ακαριαίες θρυαλλίδες, η αποκλειστική ανα¬ 
γνώριση επισημαίνεται με αυτοκόλλητη ετικέτα ή με 
απευθείας εκτύπωση στην μπομπίνα. Η αποκλειστική 
αναγνώριση σημειώνεται κάθε πέντε μέτρα, είτε στο 
εξωτερικό περίβλημα της θρυαλλίδας είτε στο διαμορ¬ 
φωμένο με διέλαση πλαστικό εσωτερικό στρώμα, το 
οποίο βρίσκεται αμέσως κάτω από την εξωτερική ίνα 
της θρυαλλίδας. Σχετική ετικέτα τίθεται σε κάθε κιβώτιο 
ακαριαίων θρυαλλίδων. 

Επιπλέον, οι επιχειρήσεις μπορούν να χρησιμοποιούν 
μια παθητική, αδρανή ηλεκτρονική επιγραφή, την οποία 
να θέτουν εντός της θρυαλλίδας, και μια σχετική ηλε¬ 
κτρονική επιγραφή για κάθε κιβώτιο θρυαλλίδων.» 

Άρθρο 6 

(άρθρο 1, παράγραφος 6 της Οδηγίας 2012/4/ΕΕ) 

Στο σημείο 3 του Παραρτήματος του άρθρου 17 του 
Π.Δ. 76/2010 προστίθενται οι ακόλουθες παράγραφοι: 

«Για αντικείμενα που είναι πολύ μικρά για την τοποθέ¬ 
τηση των πληροφοριών που προβλέπονται στο σημείο 
1 στοιχείο β) ί) και ϋ) και στο σημείο 2 ή όταν τεχνικά 
δεν είναι δυνατή, λόγω σχήματος ή σχεδιασμού, η το¬ 
ποθέτηση αποκλειστικής αναγνώρισης, η αποκλειστική 
αναγνώριση τοποθετείται σε κάθε ελάχιστη μονάδα 
συσκευασίας. 

Κάθε ελάχιστη μονάδα συσκευασίας σφραγίζεται με 
σφραγίδα. 

Κάθε κοινός πυροκροτητής ή ενισχυτής που εμπίπτει 
στις εξαιρέσεις που ορίζονται στη δεύτερη παράγραφο 
επισημαίνεται, κατά τρόπο ανθεκτικό και σαφώς ευανά¬ 
γνωστο, με τις πληροφορίες που ορίζονται στο σημείο 1 
στοιχείο β) ί) και ϋ). Στην ελάχιστη μονάδα συσκευασίας 
τυπώνεται ο αριθμός των κοινών πυροκροτητών και 
ενισχυτών που αυτή περιέχει. 

Κάθε ακαριαία θρυαλλίδα που εμπίπτει στην εξαίρεση 
που προβλέπεται στη δεύτερη παράγραφο επισημαίνε- 
ται με την αποκλειστική αναγνώριση στη μπομπίνα ή 
στο καρούλι και κατά περίπτωση στην ελάχιστη μονάδα 
συσκευασίας.» 

Άρθρο 7 

(άρθρο 1, παράγραφος 4 της Οδηγίας 2012/4/ΕΕ) 

Η πρώτη παράγραφος του άρθρου 18 του Π.Δ. 76/2010 
αντικαθίσταται ως εξής: 

«Η εφαρμογή των διατάξεων του παρόντος Προεδρι¬ 
κού Διατάγματος αρχίζει από τις 5 Απριλίου 2013. Ωστό¬ 
σο, οι διατάξεις που είναι αναγκαίες για τη συμμόρφωση 
με το άρθρο 3 παράγραφος 6 και τα άρθρα 13 και 14 
εφαρμόζονται από τις 5 Απριλίου 2015.» 


Άρθρο 8 

1. Η παράγραφος 4 του άρθρου 3 του Π.Δ. 76/2010 
αντικαθίστανται ως εξής: 

«Για κάθε μονάδα παραγωγής ορίζεται ένας τριψήφιος 
κωδικός από την εθνική αρχή του άρθρου 15.» 

2. Η περίπτωση δ) του άρθρου 14 του Π.Δ. 76/2010 
αντικαθίστανται ως εξής: 

«να τηρούν και να φυλάσσουν τα συλλεγόμενα στοι¬ 
χεία, συμπεριλαμβανομένης της αποκλειστικής αναγνώ¬ 
ρισης, για την περίοδο που ορίζεται στην παράγραφο 
3 του άρθρου 13.» 

3. Η πρώτη παράγραφος του άρθρου 16 του Π.Δ. 76/2010 
αντικαθίστανται ως εξής: 

«Σε οποιονδήποτε παρασκευάζει ή εισάγει ή συναρμο¬ 
λογεί ή διαθέτει στην αγορά εκρηκτικές ύλες εμπορικής 
χρήσης, κατά παράβαση των διατάξεων του παρόντος, 
επιβάλλεται πρόστιμο από 20.000 μέχρι 80.000 ευρώ 
με απόφαση του Υπουργού Ανάπτυξης, Ανταγωνιστι¬ 
κότητας και Ναυτιλίας. Σε περίπτωση υποτροπής το 
ανωτέρω πρόστιμο διπλασιάζεται. 

Με την ίδια απόφαση δύναται να διαταχθεί απόσυρση 
από την κυκλοφορία και απαγόρευση διάθεσης των 
ανωτέρω προϊόντων στην αγορά με μέριμνα των κατά 
τόπους αστυνομικών Αρχών.» 

Άρθρο 9 

Η εφαρμογή των διατάξεων του παρόντος Προεδρικού 
Διατάγματος αρχίζει από 5 Απριλίου 2012. 

Η δημοσίευση και η εκτέλεση του παρόντος Προεδρι¬ 
κού Διατάγματος, ανατίθεται στην Υπουργό Ανάπτυξης, 
Ανταγωνιστικότητας και Ναυτιλίας και στον Υπουργό 
Προστασίας του Πολίτη. 

Αθήνα, 30 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΤΥΞΗΣ, 
ΚΑΙ ΝΑΥΤΙΛΙΑΣ ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΑΝΝΑ ΔΙΑΜΑΝΤΟΠΟΥΛΟΥ ΣΩΚΡΑΤΗΣ ΞΥΝΙΔΗΣ 

ΥΦΥΠ. ΠΡΟΣΤΑΣΙΑΣ ΤΟΥ ΠΟΛΙΤΗ 

ΕΛΕΥΘΕΡΙΟΣ ΟΙΚΟΝΟΜΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 57 
Διατήρηση σε ισχύ ειδικού συστήματος αξιολόγησης 
υπαλλήλων και επιλογής προϊσταμένων Διευθύνσε¬ 
ων και Τμημάτων της Ελληνικής Επιτροπής Ατομι¬ 
κής Ενέργειας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 7 του ν. 4024/2011, 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» (Α' 226) και της παρ. 12 του 
άρθρου 1 του ν. 4038/2012, «Επείγουσες ρυθμίσεις που 
αφορούν την εφαρμογή του μεσοπρόθεσμου πλαισίου 
δημοσιονομικής στρατηγικής 2012-2015» (Α' 14). 

2. Το π.δ. 248/1989, «Οργανισμός της Γενικής Γραμμα- 
τείας Έρευνας και Τεχνολογίας» (Α' 116) όπως τροπο¬ 
ποιήθηκε με τα π.δ. 179/1992 (Α' 81), 147/1994 (Α' 99) και 
128/1997 (Α' 115). 

3. Το π.δ. 404/1993, «Οργανισμός της Ελληνικής Επι¬ 
τροπής Ατομικής Ενέργειας (ΕΕΑΕ)» (Α' 173). 

4. Τις διατάξεις: α) του άρθρου 52 «Σύσταση γενι¬ 
κών γραμματειών» και β) του άρθρου 90 «Ελεγχος των 
δαπανών που προκαλούν οι κανονιστικές διοικητικές 
πράξεις» του «Κώδικα Νομοθεσίας για την Κυβέρνηση 
και τα Κυβερνητικά Όργανα» όπως αυτός κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

5. Το π.δ. 185/2009 «Ανασύσταση του Υπουργείου Οικονο¬ 
μικών, συγχώνευση του Υπουργείου Οικονομίας και Οικονο¬ 
μικών με τα Υπουργεία Ανάπτυξης και Εμπορικής Ναυτιλίας, 
Αιγαίου και Νησιωτικής Πολιτικής και μετονομασία του σε 
«Υπουργείο Οικονομίας, Ανταγωνιστικότητας και Ναυτιλί¬ 
ας», μετατροπή του Υπουργείου Μακεδονίας-Θράκης σε 
Γ ενική Γ ραμματεία Μακεδονίας - Θράκης και υπαγωγή στο 
Υπουργείο Εσωτερικών της Γ ενικής Γ ραμματείας Μακε¬ 
δονίας - Θράκης και της Γ ενικής Γ ραμματείας Αιγαίου και 
Νησιωτικής Πολιτικής» (Α' 213). 

6. Το π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221) όπως αυτό 
τροποποιήθηκε με το π.δ. 24/2010 «Ανακαθορισμός των 
αρμοδιοτήτων των Υπουργείων και τροποποιήσεις του 
π.δ. 189/2009» (Α' 56). 

7. Το π.δ. 110/2011 «Διορισμός Αντιπροέδρων της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 243). 

8. Το π.δ. 22/2012 «Διορισμός Υπουργών και Υφυπουρ¬ 
γού» (Α' 47). 

9. Την υπ’ αριθμ. 23564/25.11.2011 απόφαση του Πρωθυ¬ 
πουργού και του Υπουργού Διοικητικής Μεταρρύθμισης 
και Ηλεκτρονικής Διακυβέρνησης «Ανάθεση αρμοδιοτή¬ 
των στους Υφυπουργούς Διοικητικής Μεταρρύθμισης 
και Ηλεκτρονικής Διακυβέρνησης, Κωνσταντίνο Ρόβλια 
και Παντελή Τζωρτζάκη» (Β' 2741). 

10. Το γεγονός ότι από την εφαρμογή του παρόντος 
π.δ. δεν προκύπτει δαπάνη σε βάρος του κρατικού προ¬ 
ϋπολογισμού. 

11. Την 74/2012 Γνωμοδότηση του Συμβουλίου της 
Επικράτειας, με πρόταση του Υπουργού Παιδείας, Δια 
Βίου Μάθησης και Θρησκευμάτων και του Υφυπουργού 
Διοικητικής Μεταρρύθμισης και Ηλεκτρονικής Διακυβέρ¬ 
νησης, αποφασίζουμε: 

Άρθρο 1 

Διατήρηση σε ισχύ συστήματος αξιολόγησης 
των Ειδικών Λειτουργικών Επιστημόνων 
της Ελληνικής Επιτροπής Ατομικής Ενέργειας 
(Ε.Ε.Α.Ε.) 

Διατηρείται σε ισχύ το υφιστάμενο σύστημα αξιο¬ 
λόγησης των Ειδικών Λειτουργικών Επιστημόνων της 
Ελληνικής Επιτροπής Ατομικής Ενέργειας (Ε.Ε.Α.Ε.), 
όπως περιγράφεται στις διατάξεις του άρθρου 9 παρ. 
Α1 του π.δ. 404/1993, «Οργανισμός της Ελληνικής Επι¬ 
τροπής Ατομικής Ενέργειας» (Α' 173), όπως εκάστοτε 
ισχύει. 


Άρθρο 2 

Διατήρηση σε ισχύ συστήματος επιλογής 
Προϊσταμένων Διευθύνσεων και Τμημάτων 
της Ελληνικής Επιτροπής Ατομικής Ενέργειας 

(Ε.Ε.Α.Ε.) 

Διατηρείται σε ισχύ το υφιστάμενο σύστημα επιλογής 
Προϊσταμένων Διευθύνσεων και Τμημάτων της Ελλη¬ 
νικής Επιτροπής Ατομικής Ενέργειας (Ε.Ε.Α.Ε.), όπως 
περιγράφεται στο άρθρο 12 παρ. 2α του π.δ. 404/1993, 
«Οργανισμός της Ελληνικής Επιτροπής Ατομικής Ενέρ¬ 
γειας», (Α' 173), όπως εκάστοτε ισχύει. 

Άρθρο 3 

Οι διατάξεις του παρόντος προεδρικού διατάγματος 
ισχύουν από την δημοσίευσή του στην Εφημερίδα της 
Κυβερνήσεως. 

Στον Υπουργό Παιδείας, Δια Βίου Μάθησης και Θρη¬ 
σκευμάτων αναθέτουμε τη δημοσίευση και εκτέλεση 
του παρόντος Προεδρικού Διατάγματος. 

Αθήνα, 30 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΚΩΝΣΤΑΝΤΙΝΟΣ ΡΟΒΛΙΑΣ ΓΕΩΡΓΙΟΣ ΜΠΑΜΠΙΝΙΩΤΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 58 

Κατηγορίες, ειδικότητες, οργανικές θέσεις προσωπικού 
Λιμενικού Σώματος - Ελληνικής Ακτοφυλακής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παραγράφου 1 περίπτωση δ του άρθρου 14 του 
ν.3922/2011 «Σύσταση Αρχηγείου Λιμενικού Σώματος - Ελ¬ 
ληνικής Ακτοφυλακής και άλλες διατάξεις» (Α' 35) 
β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Οργανα» ( Α' 98). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την αριθ. Δ65/2012 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Προστασίας του Πολίτη αποφασίζουμε: 

Άρθρο 1 

Ειδικότητες προσωπικού Λ.Σ.-ΕΛ.ΑΚΤ. 

1. Οι ειδικότητες του προσωπικού Λ.Σ.-ΕΛ.ΑΚΤ. είναι: 

α) Αξιωματικού Τεχνικού. 

β) Αξιωματικού Υγειονομικού. 

γ) Αξιωματικού Ιερέα. 

δ) Αξιωματικού Οικονομικού. 

ε) Αξιωματικού Νομικού. 

στ) Αξιωματικού Ειδικής Μονιμότητας. 

ζ) Υπαξιωματικού Υγειονομικού. 

η) Υπαξιωματικού ή Λιμενοφύλακα Πληροφορικής, 
προέλευσης Σχολών Πληροφορικής Ανώτατου Εκπαι¬ 
δευτικού Ιδρύματος, 
θ) Μουσικού, 
ι) Τεχνίτη. 

2. Η απονομή ειδικότητας των εδαφίων η', θ' και ι' 
της προηγούμενης παραγράφου στο προσωπικό Λ.Σ.- 
ΕΛ.ΑΚΤ., η αλλαγή, καθώς και η αφαίρεσή της, ενεργεί- 
ται με απόφαση του Αρχηγού Λ.Σ.-ΕΛ.ΑΚΤ. μετά από 
γνώμη του Κατωτέρου Συμβουλίου Κρίσεων, υπό τις 
προϋποθέσεις του π.δ. 50/2001 (Α' 39), όπως ισχύουν 
κάθε φορά. 

Άρθρο 2 

Προέλευση Αξιωματικών Λ.Σ. -ΕΛ.ΑΚΤ. 

Οι Αξιωματικοί Λ.Σ-ΕΛ.ΑΚΤ. προέρχονται από: 
α) τους αποφοίτους της Σχολής Δόκιμων Σημαιοφό¬ 
ρων Λ.Σ.-ΕΛ.ΑΚΤ. 

β) τους κατατασσόμενους απευθείας με ειδικότητα 
Τεχνικού, Υγειονομικού, Ιερέα, Οικονομικού, Νομικού, ή 
ως Αξιωματικοί Ειδικής Μονιμότητας. 

γ) τους Ανθυπασπιστές αποφοίτους της Σχολής Δό¬ 
κιμων Υπαξιωματικών Λ.Σ.-ΕΛ.ΑΚΤ. (Σ.Δ.Υ.Λ.Σ.). 

δ) τους Ανθυπασπιστές προερχόμενους από Υπαξιω- 
ματικούς ειδικότητας Υγειονομικού. 

ε) τους Ανθυπασπιστές αποφοίτους της Σχολής Δο¬ 
κίμων Λιμενοφυλάκων. 

στ) τους μετατασσόμενους από Σημαιοφόρους Λ.Σ.- 
ΕΛ.ΑΚΤ. αποφοίτους της Σχολής Δοκίμων Υπαξιωματι- 
κών Λ.Σ.-ΕΛ.ΑΚΤ. (Σ.Δ.Υ.Λ.Σ.), Ανθυπασπιστές, Υπαξιωμα- 
τικούς ή Λιμενοφύλακες σε Αξιωματικούς Λ.Σ.-ΕΛ.ΑΚΤ. 
ειδικότητας Τεχνικού, Υγειονομικού (Ιατρού -Ψυχολό¬ 
γου), Ιερέα, ή Νομικού. 

ζ) τους βαθμοφόρους Λ.Σ.-ΕΛ.ΑΚΤ. αθλητές στους 
οποίους απονεμήθηκε ο βαθμός του Σημαιοφόρου Λ.Σ. 
-ΕΛ.ΑΚΤ., σύμφωνα με τις εκάστοτε ισχύουσες διατά¬ 
ξεις. 

η) τους Εφέδρους Αξιωματικούς που μονιμοποιούνται, 
σύμφωνα με τις εκάστοτε ισχύουσες διατάξεις. 

Αρθρο 3 

Διακρίσεις Αξιωματικών Λ.Σ.-ΕΛ.ΑΚΤ. 

1. Οι Αξιωματικοί Λ.Σ.-ΕΛ.ΑΚΤ. διακρίνονται ως εξής: 
α) Αξιωματικοί που προέρχονται από τη Σχολή Δοκί¬ 
μων Σημαιοφόρων Λ.Σ.-ΕΛ.ΑΚΤ. 

β) Αξιωματικοί ειδικότητας Τεχνικού απευθείας κατά¬ 
ταξης ή κατόπιν μετάταξης. 

γ) Αξιωματικοί ειδικότητας Υγειονομικού απευθείας 
κατάταξης ή κατόπιν μετάταξης (Ιατροί, Οδοντίατροι, 
Ψυχολόγοι). 

δ) Αξιωματικοί ειδικότητας Ιερέα απευθείας κατάτα¬ 
ξης ή κατόπιν μετάταξης. 

ε) Αξιωματικοί ειδικότητας Οικονομικού απευθείας 
κατάταξης. 

στ) Αξιωματικοί ειδικότητας Νομικού, απευθείας κα¬ 
τάταξης ή κατόπιν μετάταξης. 

ζ) Αξιωματικοί που προέρχονται από τους Ανθυπασπι- 
στές αποφοίτους της Σχολής Δοκίμων Υπαξιωματικών 
Λ.Σ.-ΕΛ.ΑΚΤ. 

η) Αξιωματικοί που προέρχονται από Ανθυπασπιστές 
Λ.Σ.-ΕΛ.ΑΚΤ. ειδικότητας Υγειονομικού. 

θ) Αξιωματικοί που προέρχονται από Ανθυπασπιστές 
αποφοίτους της Σχολής Δοκίμων Λιμενοφυλάκων. 


ι) Αξιωματικοί που προέρχονται από βαθμοφόρους 
Λ.Σ.-ΕΛ.ΑΚΤ. αθλητές στους οποίους απονεμήθηκε ο 
βαθμός του Σημαιοφόρου Λ.Σ.-ΕΛ.ΑΚΤ., σύμφωνα με τις 
εκάστοτε ισχύουσες διατάξεις, 
ια)Έφεδροι Αξιωματικοί 
ιβ) Αξιωματικοί Ειδικής Μονιμότητας. 

2. Για όλες τις ανωτέρω κατηγορίες Αξιωματικών 
τηρούνται ιδιαίτερες επετηρίδες, με εξαίρεση τους 
Αξιωματικούς που προέρχονται από Ανθυπασπιστές 
Λ.Σ.-ΕΛ.ΑΚΤ. ειδικότητας Υγειονομικού, οι οποίοι εντάσ¬ 
σονται στην επετηρίδα των Υγειονομικών απευθείας 
κατάταξης ή κατόπιν μετάταξης, καθώς και τους Εφέ¬ 
δρους Αξιωματικούς, οι οποίοι μετά τη μονιμοποίησή 
τους εντάσσονται στην επετηρίδα των βαθμοφόρων 
Λ.Σ.-ΕΛ.ΑΚΤ. αθλητών στους οποίους απονεμήθηκε ο 
βαθμός του Σημαιοφόρου Λ.Σ.-ΕΛ.ΑΚΤ.. 

Άρθρο 4 

Οργανικές θέσεις προσωπικού Λ.Σ.-ΕΛ.ΑΚΤ. 

Η οργανική δύναμη του Λιμενικού Σώματος -Ελληνικής 
Ακτοφυλακής, ανέρχεται σε 10.250 θέσεις. 

Άρθρο 5 

Οργανικές θέσεις Αξιωματικών Λ.Σ.-ΕΛ.ΑΚΤ. 

1. Οι οργανικές θέσεις των Αξιωματικών Λ.Σ.-ΕΛ.ΑΚΤ. 
έχουν ως εξής: 

α) Εννιακόσιες σαράντα επτά για τους Αξιωματικούς 
αποφοίτους της Σχολής Δοκίμων Σημαιοφόρων Λ.Σ. - 
ΕΛ.ΑΚΤ., οι οποίες κατανέμονται ως ακολούθως: 


Αντιναύαρχοι 3 

Υποναύαρχοι 5 

Αρχιπλοίαρχοι 17 

Πλοίαρχοι 73 

Αντιπλοίαρχοι 143 

Πλωτάρχες 179 

Υποπλοίαρχοι 252 

Ανθυποπλοίαρχοι και Σημαιοφόροι (ενιαίες) 275 


β) Ενενήντα τρεις για τους Αξιωματικούς ειδικότη¬ 
τας Τεχνικού, απευθείας κατάταξης ή από μετάταξη, 


οι οποίες κατανέμονται ως ακολούθως: 

Υποναύαρχος 1 

Αρχιπλοίαρχοι 2 

Πλοίαρχοι - Αντιπλοίαρχοι - Πλωτάρχες (ενιαίες) 23 

Υποπλοίαρχοι, Ανθυποπλοίαρχοι 
ή Σημαιοφόροι μετά από μετάταξη (ενιαίες) 67 


Οι ενιαίες θέσεις των Ανθυποπλοιάρχων ή Σημαιο¬ 
φόρων αποφοίτων της Σχολής Δοκίμων Σημαιοφόρων, 
δύνανται να καλύπτονται και από Ανθυποπλοιάρχους 
ή Σημαιοφόρους μετά από μετάταξη ειδικότητας Τε¬ 
χνικού, εφόσον οι αντίστοιχες θέσεις Αξιωματικών 
ειδικότητας Τεχνικού, για οποιονδήποτε λόγο δεν 
επαρκούν. 

γ) Δεκαπέντε για τους Αξιωματικούς ειδικότητας Υγει¬ 
ονομικού, οι οποίες κατανέμονται ως ακολούθως: 


Υποναύαρχος 1 

Αρχιπλοίαρχος 1 

Πλοίαρχοι -Αντιπλοίαρχοι -Πλωτάρχες - 
Υποπλοίαρχοι (ενιαίες) 6 

Ανθυποπλοίαρχοι, ή Σημαιοφόροι 
μετά από μετάταξη (ενιαίες) 7 

δ) Μία οργανική θέση του Αξιωματικού ειδικότητας 
Ιερέα, η οποία ορίζεται στο βαθμό του Ανθυποπλοιάρ¬ 
χου μετά από απευθείας κατάταξη, ή του Σημαιοφόρου 
μετά από μετάταξη και αυτή μεταφέρεται μέχρι και τη 
προαγωγή του στο βαθμό του Αρχιπλοιάρχου. 

ε) Τριάντα πέντε για τους Αξιωματικούς ειδικότητας 
Οικονομικού, οι οποίες κατανέμονται ως ακολούθως: 


Υποναύαρχος 1 

Αρχιπλοίαρχος 1 

Πλοίαρχοι 2 

Αντιπλοίαρχοι 4 

Πλωτάρχες 5 

Υποπλοίαρχοι-Ανθυποπλοίαρχοι (ενιαίες) 22 

στ) Είκοσι πέντε για τους Αξιωματικούς ειδικότητας 
Νομικού, οι οποίες κατανέμονται ως ακολούθως: 
Υποναύαρχος 1 

Αρχιπλοίαρχος 1 

Πλοίαρχοι 2 

Αντιπλοίαρχοι 3 

Πλωτάρχες 4 

Υποπλοίαρχοι-Ανθυποπλοίαρχοι ή 
Σημαιοφόροι μετά από μετάταξη (ενιαίες) 14 


ζ) Εκατόν εβδομήντα έξι για τους Αξιωματικούς 
αποφοίτους της Σχολής Δοκίμων Υπαξιωματικών Λ.Σ.- 
ΕΛ.ΑΚΤ., οι οποίες κατανέμονται ως ακολούθως: 


Αντιπλοίαρχοι 1 

Πλωτάρχες 25 

Υποπλοίαρχοι 36 

Ανθυποπλοίαρχοι και Σημαιοφόροι (ενιαίες) 114 


η) Είκοσι ενιαίες στους βαθμούς Ανθυποπλοιάρχου 
και Σημαιοφόρου για τους Αξιωματικούς Λ.Σ.-ΕΛ.ΑΚΤ. 
αποφοίτους της Σχολής Δοκίμων Λιμενοφυλάκων. 

θ) Σαράντα ενιαίες σε όλους τους βαθμούς για τους 
βαθμοφόρους Λ.Σ.-ΕΛ.ΑΚΤ. αθλητές στους οποίους 
απονεμήθηκε ο βαθμός του Σημαιοφόρου, καθώς και 
για τους μονιμοποιηθέντες Εφέδρους κατ' απονομήν 
Αξιωματικούς. 

ι) Είκοσι πέντε ενιαίες στους βαθμούς Σημαιοφόρου 
έως και Πλωτάρχη για τους Αξιωματικούς Ειδικής Μο¬ 
νιμότητας. 

2. Σε περίπτωση μη πλήρωσης των θέσεων των ανω- 
τάτων με ειδικότητα Αξιωματικών για οποιονδήποτε 
λόγο, αυτές πληρώνονται από Αξιωματικούς που προ¬ 
έρχονται από τη Σχολή Δοκίμων Σημαιοφόρων Λ.Σ. - 
ΕΛ.ΑΚΤ., ανεξάρτητα από την ύπαρξη κενών οργανικών 
θέσεων της κατηγορίας τους. 


3. Με την απονομή του βαθμού του Σημαιοφόρου σε 
βαθμοφόρους Λ.Σ.-ΕΛ.ΑΚΤ. αθλητές, κενώνονται οι οργα¬ 
νικές θέσεις των αντίστοιχων βαθμών προέλευσής τους. 

Άρθρο 6 

Οργανικές θέσεις Ανθυπασπιστών, 

Υπαξιωματικών Λ.Σ.-ΕΛ.ΑΚΤ. και Λιμενοφυλάκων 

1. Οι οργανικές θέσεις των Ανθυπασπιστών, Υπαξιω- 
ματικών Λ.Σ.-ΕΛ.ΑΚΤ. και Λιμενοφυλάκων κατανέμονται 
ως εξής: 

α) Διακόσιες τέσσερις για τους Ανθυπασπιστές 
αποφοίτους της Σχολής Δοκίμων Υπαξιωματικών Λ.Σ.- 
ΕΛ.ΑΚΤ. και πέντε ενιαίες κατά ειδικότητα για τους Αν- 
θυπασπιστές Λ.Σ.-ΕΛ.ΑΚΤ. ειδικότητας Υγειονομικού. 

β) Χίλιες οκτακόσιες δύο ενιαίες για τους Υπαξιωματι- 
κούς αποφοίτους της Σχολής Δοκίμων Υπαξιωματικών Λ.Σ.- 
ΕΛ.ΑΚΤ. και δεκαπέντε ενιαίες κατά ειδικότητα για τους 
Υπαξιωματικούς Λ.Σ.-ΕΛ.ΑΚΤ. ειδικότητας Υγειονομικού. 

γ) Έξι χιλιάδες οκτακόσιες σαράντα επτά για τους 
Λιμενοφύλακες και τους προαγόμενους από αυτούς 
στους βαθμούς του Υπαξιωματικού και Ανθυπασπιστή 
Λ.Σ.-ΕΛ.ΑΚΤ., ενιαίες για όλους τους βαθμούς αυτών. 

2. Οι βαθμοφόροι Λ.Σ.-ΕΛ.ΑΚΤ. εγγράφονται σε ιδιαί¬ 
τερες επετηρίδες, ως ακολούθως: 

α) Ανθυπασπιστές και Υπαξιωματικοί, απόφοιτοι της 
Σχολής Δοκίμων Υπαξιωματικών Λ.Σ.-ΕΛ.ΑΚΤ. 

β) Ανθυπασπιστές και Υπαξιωματικοί Λ.Σ.-ΕΛ.ΑΚΤ. ειδι¬ 
κότητας Υγειονομικού, (βοηθοί ακτινολογικού εργαστη¬ 
ρίου, βοηθοί μικροβιολογικού εργαστηρίου, νοσηλευτές, 
οδοντοτεχνικοί και φυσικοθεραπευτές.) 

γ) Λιμενοφύλακες, καθώς και οι προαγόμενοι από αυ¬ 
τούς στους βαθμούς του Υπαξιωματικού ή Ανθυπασπι- 
στή Λ.Σ.-ΕΛ.ΑΚΤ.. 

Αρθρο 7 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε 
την δημοσίευση και εκτέλεση του παρόντος διατάγ¬ 
ματος. 

Αθήνα, 30 Απριλίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΜΙΧΑΗΛ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 € 

80 6 

30 6 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 100 1080205 1 20008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




















































































